Anna Zozulia. Anna Zozulia (1980-yil 10-martda tugʻilgan) – ukrainalik (2007-yilgacha) va belgiyalik (2007-yildan keyin) shaxmatchi ayol. 16 yoshgacha boʻlgan qizlar oʻrtasida jahon chempioni (1996), qizlar oʻrtasida Yevropa chempionati kumush medali sovrindori (1995, 1997), ayollar oʻrtasida Ukraina chempionati kumush medali sovrindori (1998), qizlar oʻrtasida 6 karra Ukraina chempioni. Ayollar oʻrtasida Yevropa chempionlar kubogi kumush medali sovrindori (1999, 2000). Koʻplab xalqaro turnirlar va ochilishlar gʻolibi va sovrindori. Faoliyati. Anna Zozulia Tauridagi Vernadskiy nomidagi milliy universitetni shaxmat treneri yoʻnalishini oʻqib tamomlagan. Anna Zozulia 1996-yilda16 yoshgacha boʻlgan qizlar oʻrtasida jahon chempioni boʻlgan. U qizlar oʻrtasida 1995—1997-yillarda oʻtkazilgan Yevropa chempionatida kumush medali sovrindori, 1998-yilgi ayollar oʻrtasidagi Ukraina chempionati kumush medali sovrindori sifatida eʼtirof etilgan. Shuningdek, Anna Zozulia qizlar oʻrtasida 6 karra Ukraina chempioni hisoblanadi. Ayollar oʻrtasida 1999—2000-yillar boʻlib oʻtgan Yevropa chempionlar kubogi oʻyinlarida kumush medali sovrindori boʻlgan. Koʻplab xalqaro turnirlar gʻolibi va sovrindori hamdir. Shaxsiy hayoti. U grandmaster Vadim Malakhatkoga turmushga chiqqan.